**დისტრიბუციის ხელშეკრულება**

თბილისი, „\_\_\_“\_\_\_\_\_\_\_\_\_\_\_\_\_\_201\_წ.

1. **ხელშეკრულების მხარეები**

წინამდებარე ხელშეკრულება იდება შპს „\_\_\_\_\_\_\_\_\_\_\_\_\_\_\_\_“ (შემდეგში: შემკვეთი) და \_\_\_\_\_\_\_\_\_\_\_\_\_\_\_\_ (შემდეგში: დისტრიბუტორი) შორის.

1. **ხელშეკრულების საგანი**
   1. ხელშეკრულების საგანია დისტრიბუტორის მიერ შემკვეთის პროდუქციის დისტრიბუცია.
   2. ამ ხელშეკრულების მიხედვით დისტრიბუცია მოიცავს:

* შემკვეთის პროდუქციის შეძენას, მისი პროდუქციის საცალო და საბითუმო რეალიზაციას;
* ქვეკონტრაქტორებთან პროდუქციის რეალიზაციის მიზნით ხელშეკრულებების გაფორმებას ანდა სხა ფორმით შემძენის მოძიებას.
  1. დისტრიბუტორი დისტრიბუციას ახორციელებს საკუთარი რესურსებით და ხარჯებით, ასევე ქვეკონტრაქტორების საშუალებით.
  2. სადისტრიბუციო პროდუქციის დასახელება, რაოდენობა, შემკვეთისაგან შესაძენი ფასი, სარეკომენდაციო საბითუმო და ზღვრული საცალო სარეალიზაციო ფასი დგინდება ამ ხელშეკრულების #1 დანართით.

1. პროდუქციის გადაცემა
   1. შემკვეთსა და დისტრიბუტორს შორის პროდუქციის თითოეული გადაცემა დასტურდება მათ მიერ შედგენილი ზედნადებით. ზედნადების შედგენა ადასტურებს დისტრიბუტორის მიერ პროდუქციის შემოწმებისა და მისი შეთანხმებულ ხარისხში მიღების ფაქტს.
   2. დისტრიბუციის შედეგად ან სხვა რაიმე მიზეზით რეალიზაციის გარეშე დარჩენილი პროდუქციის შემკვეთისათვის დაბრუნება დასტურდება შესაბამისი ზედნადებით. ასეთ შემთხვევაში დისტრიბუტორი ვალდებულია დააბრუნოს იგივე პროდუქცია დაუზიანებელი ან სხვა რაიმე ნაკლისაგან თავისუფალი. ამასთან, დაბრუნებული პროდუქცია არ უნდა აღემატებოდეს მიმდინარე წლის განმავლობაში შეძენილი შესაბამისი სახეობის პროდუქციის 10%-ს, დანარჩენ ნაწილზე დისტრიბუტორი აანაზღაურებს მის ღირებულებას, შემკვეთისაგან შეძენის ფასის მიხედვით.
   3. პროდუქციის გადაცემა ანდა დაბრუნება ხდება შემკვეთის საწყობში.
   4. დანაკლისის ან საქონლის დაზიანების შემთხვევაში, დისტრიბუტორი ვალდებულია არაუგვიანეს 1 თვისა აანაზღაუროს ფულადი ფორმით ზიანი, პროდუქციის შემკვეთისაგან შეძენის ფასის შესაბამისად.
2. **მხარეთა უფლებები და მოვალეობები**
   1. შემკვეთი ვალდებულია:

* ხელი შეუწყოს დისტრიბუტორს დისტრიბუციის განხორციელებაში \_ დროულად მიაწოდოს შეთანხმებული პროდუქცია და დისტრიბუციისათვის აუცილებელი დოკუმეტაცია;
* დაუყოვნებლივ მიაწოდოს დისტრიბუტორს ინფორმაცია საქონლის ფასის ან დისტრიბუციის ადგილის ცვლილების შემთხვევაში;
  1. დისტრიბუტორი ვალდებულია:
* დისტრიბუციის განხორციელებით მოახდინოს შემკვეთის პროდუქციის რეალიზაცია;
* მიღების პრიცესში შეამოწმოს პროდუქციის ხარისხი და რაოდენობა;
* მკაცრად დაიცვას პროდუქციის გავრცელების (რეალიზაციის) წესი და შემკვეთის მიერ დადგენილი საბითუმო ანდა საცალო სარეალიზაციო ფასი და ამ ვალდებულების შესრულების მიზნით კონტროლი გაუწიოს ქვეკონტრაქტორების საქმიანობას და შესაბამისად ხელშეკრულებით დაუდგინოს მათ ზღვრული საცალო სარეალიზაციო ფასი;
* ქვეკონტრაქტორის მიერ დადგენილი სარეალიზაციო ფასისაგან განსხვავებით პროდუქციის რეალიზაციის ფაქტის გამოვლენისთანავე, დაუყოვნებლივ მიაწოდოს ამის შესახებ ინფორმაცია შემკვეთს და ქვეკონტრაქტორებთან დადებული ხელშეკრულებით გაითვალისწინოს მსგავსი ვალდებულების დარღვევაზე შესაბამისი საჯარიმო სანქციები;
* პროდუქციის რეალიზაცია მოახდინოს არაუმეტეს შემკვეთთან შეთანხმებული საცალო ფასისა. ამასთან, საცალო რეალიზაციის შემთხვევაში, ერთჯერადად 100 (ასი) ლარზე მეტი ღირებულების პროდუქციის შეძენისას, შემძენს გაუკეთოს 10%-იანი ფასდაკლება;
* გააფორმოს ქვეკონტრაქტორებთან ამ ხელშეკრულების #2 დანართში მოცემული შინაარსის ხელშეკრულება, მასში რაიმე ცვლილების შეტანის შემთხვევაში ცვლილებები წინასწარ შეათანხმოს შემკვეთთან და გაფორმების შემდეგ ხელშეკრულების ან მისი ცვლილებების ასლები გადასცეს შემკვეთს;
* არ გაახმაუროს შემკვეთის კომერციული საიდუმლოება, თუ ეს მისთვის რაიმე ფორმით გახდა ცნობილი;
* შემკვეთის მიერ წარმოებული პროდუქცია შეიძინოს მხოლოდ შემკვეთთან, ხოლო პროდუქციის არაკეთილინდისიერი გავრცელების (ფალსიფიცირება, გაყალბება და სხვა საავტორო უფლებების დარღვევა) შეტყობისთანავე ინფორმაცია დაუყოვნებლივ მიაწოდოს შემკვეთს და იგივე ვალდებულება გაითვალისწინოს ქვეკონტრაქტორებთან დასადებ ხელშეკრულებაში;
* შეწყვიტოს ხელშეკრულება ქვეკონტრაქტორთან, თუ ქვეკონტრაქტორი არღვევს პროდუქციის რეალიზაციის წესს ანდა დადგენილ ფასს, რომელიც გამომდინარეობს ამ ხელშეკრულებიდან ან მასთან დადებული ხელშეკრულებიდან და ამას მოითხოვს შემკვეთი.
  1. შემკვეთს უფლება აქვს დისტრიბუტორს მისცეს მითითებები. მითითება უნდა იყოს მართლზომიერი, განხორციელებადი და კონკრეტული. თუ შემკვეთის მითითებების შესრულება ობიექტურად შეუძლებელია, მაშინ დისტრიბუტორმა დაუყოვნებლივ უნდა აცნობოს ამის შესახებ შემკვეთს და მოსთხოვოს მითითების შეცვლა.
  2. გამონაკლის შემთხვევებში დისტრიბუტორს უფლება აქვს შემკვეთის ინტერესებიდან გამომდინარე გადაუხვიოს მითითებებიდან, თუ შემკვეთთან დაკავშირება შეუძლებელია ან მითითებიდან გადახვევის შესახებ დისტრიბუტორის შეტყობინებაზე შემკვეთის პასუხი ვერ იქნა მიღებული.
  3. მხარეები თანხმდებიან, რომ შემკვეთი დისტრიბუტორის ანდა მისი ქვეკონტრაქტორის მიერ შეთანხმებული სარეალიზაციო ფასების დარღვევის შემთხვევაში აწვდის ინფორმაციას საქართველოს განათლებისა და მეცნიერების სამინისტროს და სხვა სახელმწიფო უწყებებს.

1. **ზიანის ანაზღაურება. პირგასამტეხლო**
   1. დისტრიბუტორს ეკისრებათ შემკვეთისათვის მიყენებული ზიანის ანაზღაურება როგორც ფაქტობრივად დამდგარი დანაკლისის, ისე მიუღებელი შემოსავლისათვის, რაც შეიძლება გამოწვეულ იყოს მისი ანდა მისი ქვეკონტრაქტორის მიერ შეთანხმებული ფასისაგან განსხვავებულ ფასში საქონლის რეალიზაციის გამო სახელმწიფო უწყებების მიერ შემკვეთისათვის დამტკიცებული და გრიფმინიჭებულ წიგნის ჩამორთმევით ან სხვა რაიმე სანქციით.
   2. მიუხედავად 5.1 პუნქტში აღნიშნულისა, შემკვეთის მიერ განსაზღვრული ფასისაგან განსხვავებულ ფასში დისტრიბუტორის ანდა მისი ქვეკონტრაქტორის მიერ საქონლის რეალიზაციის შემთხვევაში, დისტრიბუტორი ვალდებულია ასეთი ფაქტის გამოვლენიდან 1 თვის ვადაში გადაუხადოს შემკვეთს მისთვის გადაცემული მთლიანი პროდუქციის შემკვეთისაგან შეძენის ღირებულების \_\_\_\_%, მაგრამ არანაკლებ 2’000 (ორი ათასი) ლარისა.
   3. შემკვეთის მიერ წარმოებული პროდუქციის სხვა პირისაგან შეძენის ანდა პროდუქციის არაკეთილსინდისიერი გავრცელების ფაქტის მიუწოდებლობაზე დისტრიბუტორს ეკისრება პირგასამტეხლოს გადახდა შემკვეთისათვის ასეთი ფაქტის გამოვლენიდან 1 თვის ვადაში, 5’000 (ხუთი ათასი) ლარის ოდენობით.
   4. შემკვეთს ქვეკონტრაქტორთან ხელშეკრულების გაფორმებაზე ამ ხელშეკრულების #2 დანართში მოცემული პროექტისაგან განსხვავებული შინაარსით ანდა მასში ცვლილების შეტანაზე შემკვეთთან შეუთანხმებვლად ან ხელშეკრულების ანდა მისი ცვლილების ასლის მიუწოდებლობაზე შემკვეთისათვის, ეკისრება შემკვეთისათვის პირგასამტეხლოს გადახდა 2’000 (ორი ათასი) ლარის ოდენობით თითოეულ მსგავს შემთხვევაზე (ქმედებაზე, ფაქტზე), ასეთი ფაქტის გამოვლენიდან 1 თვის ვადაში.
2. პროდუქციის ღირებულება და გადახდის წესი
   1. პროდუქციის ღირებულება, რომელსაც შემკვეთი გადასცემს დისტრიბუტორს, განისაზღვრება ამ ხელშეკრულების #1 დანართით.
   2. დისტრიბუტორი შემკვეთს პროდუქციის ღირებულებას უხდის ეტაპობრივად, შესაბამისი ზედნადების შედგენიდან (პროდუქციის ჩაბარებიდან) არაუგვიანეს 2 თვის ვადაში.
3. **სახელშეკრულებო ვადა**
   1. ხელშეკრულება ძალაში შედის მხარეთა ხელმოწერის დღიდან და მოქმედებს 201-- წლის ------------.
4. **მხარეთა პასუხისმგებლობა და დავის გადაწყვეტა**
   1. თითოეული მხარე პასუხს აგებს ამ ხელშეკრულებით ნაკისრი ვალდებულების მთლიანად ან ნაწილობრივ შეუსრულებლობისათვის.
   2. საქონლის დაკარგვის, დაზიანების ან/და განადგურების შემთხვევაში, დისტრიბუტორი ვალდებულია არაუგვიანეს 1 თვისა აანაზღაუროს ფულადი სახით ზიანი საქონლის სარეალიზაციო ფასის ოდენობით.
   3. თითოეული მხარე ამ ხელშეკრულებით გათვალისწინებული ვალდებულებების მთლიანად ან ნაწილობრივ შეუსრულებლობის გამო პასუხისმგებლობისაგან თავისუფლდება, თუ ვალდებულების შეუსრულებლობა გამოწვეულია დაუძლეველი ძალის (ფორს-მაჟორული გარემოებები) ან მეორე მხარის ბრალის შედეგად.
   4. დაუძლეველი ძალად მიიჩნევა ისეთი ფაქტის ან გარემოების არსებობა, რის გამოც ხელშეკრულების მხარე ვერ ასრულებს ვალდებულებას, კერძოდ:

* სამხედრო მოქმედებები, აჯანყებები, არეულობები, სამოქალაქო ომები;
* საკანონმდებლო აქტის გამოცემა, რომელიც კრძალავს იმ საქმიანობის განხორციელებას, რასაც ახორციელებს ხელშეკრულების მხარე.
  1. დაუძლეველ ძალას არ წარმოადგენს ვალდებულების შესრულების შეუძლებლობა რომელიმე მხარის მიერ.
  2. თითოეული მხარე ვალდებულია მეორე მხარეს წერილობითი ფორმით დაუყოვნებლივ შეატყობინოს დაუძლეველი ძალის არსებობის შესახებ, რის გამოც იგი ვერ ახერხებს ნაკისრი ვალდებულების შესრულებას.
  3. დაუძლეველი ძალის შემთხვევაში შემკვეთი იბრუნებს პროდუქციას უკან იმავე მდგომარეობაში, რომელიც მან დისტრიბუტორს გადასცა. პროდუქციისდდანაკლისი ანდა დაზიანება დისტრიბუტორის მიერ ანაზრაურდება პროდუქციის ჩაბარებიდან 1 თვის ვადაში ფულადი ფორმით, შემკვეთისაგან პროდუქციის შეძენის ფასის ოდენობით.
  4. თუ დაუძლეველი ძალის არსებობა გრძელდება 1 (ერთ) თვეზე მეტ ხანს, მაშინ ხელშეკრულება ითვლება შეწყვეტილად, თუ მხარეები სხვა რამეზე არ შეთანხმდებიან. ასეთ შემთხვევაში მხარეებმა ერთმანეთის წინაშე უნდა შეასრულონ ის ვალდებულებები, რაც დაუძლეველი ძალის წარმოშობამდე არსებობდა.
  5. ამ ხელშეკრულებიდან გამომდინარე დავა მხარეებს შორის წყდება შეთანხმებით, ხოლო შეუთანხმებლობის შემთხვევაში კი საქართველოს კანონმდებლობით დადგენილი წესით სასამართლოს მიერ.

1. **ხელშეკრულების შეწყვეტა**
   1. მხარეთა შეთანხმებით ხელშეკრულება შეიძლება ვადაზე ადრე ნებისმიერ დროს შეწყდეს.
   2. შემკვეთს შეუძლია ცალმხრივად შეწყვიტოს ხელშეკრულება, თუ:

ა) დისტრიბუტორმა დაარღვია ამ ხელშეკრულებით გათვალისწინებული ინფორმაციის მიწოდების ვალდებულება;

ბ) დისტრიბუტორმა ანდა მისმა ქვეკონტრაქტორმა საქონლის რეალიზაცია მოახდინა შემკვეთის მიერ განსაზღვრული (დადგენილი) ფასისგან განსხვავებულ ფასში და ეს წინასწარ არ ყოფილა წერილობით შეთანხმებული შემკვეთთან;

გ) გაფრთხილების მიუხედავად დისტრიბუტორი არ ასრულებს ამ ხელშეკრულებით ნაკისრ ვალდებულებას.

* 1. დისტრიბუტორს უფლება აქვს ცალმრივად შეწყვიტოს ხელშეკრულება, თუ შემკვეთმა არ გადასცა შეთანხმებული პროდუქცია.
  2. ხელშეკრულება ცალმხრივად წყდება მეორე მხარისათვის წერილობითი შეტყობინებიდან 10 კალენდარული დღის შემდეგ.

1. **დამატებითი პირობები**
   1. ხელშეკრულება ძალაში შედის მხარეთა ხელმოწერის მომენტიდან.
   2. ხელშეკრულება შედგენილია 2 ეგზემპლარად, რომელთაც თანაბარი იურიდიული ძალა აქვთ.
   3. ამ ხელშეკრულებაში ცვლილებების შეტანა შეუძლიათ მხარეებს ურთიერთშეთანხმებით, წერილობითი ფორმით ახალი გარიგების დადებით.
2. **მხარეთა რეკვიზიტები და ხელმოწერა**
   1. შემკვეთი: **11.2.** დისტრიბუტორი:

შპს \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

მისამართი: \_\_\_\_\_\_\_\_\_\_\_\_\_\_\_\_\_\_მისამართი: \_\_\_\_\_\_\_\_\_\_\_\_\_\_\_\_\_\_\_

დირექტორი:\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

დანართი #1

პროდუქციის დასახელება, რაოდენობა, შეძენისა და სარეალიზაციო ფასი